আজ সকালে ভালো একটা মন নিয়ে ঘুম ভাঙল রিমঝিমের। ঘুম থেকে উঠে ছোট ছোট পা ফেলে পুবের জানালা খুলল সে। চারদিকে নরম রোদ ঝিলমিল করছে। ঝিলমিল রোদ খুব ভালো লাগে রিমঝিমের। সে জানালার পাশে দাঁড়িয়ে চারপাশের ঝিলমিল নরম রোদ দেখতে লাগল। হঠাৎ তার চোখ পড়ল জানালা ঘেঁষে দাঁড়িয়ে থাকা মেহগনি গাছটার ওপর। গাছে হলুদ রঙের একটি সুন্দর কাকাতুয়া পেখম মেলে বসে আছে। কাকাতুয়াকে দেখে খুব খুশি হলো রিমঝিম। হাততালি দিয়ে চেঁচিয়ে উঠল, কী সুন্দর কাকাতুয়া !